open-index/open-wikipedia-markdown huggingface dataset:
Seren Samonik

**Kvint Seren Samonik** (*Quintus Sammonicus Serenus*, ? - 212) bio je rimski ljekar i erudit, poznat kao tutor careva Karakale i Gete, te autor medicinske pjesme *De medicina praecepta saluberrima*. Antički izvori navode da je bio vlasnik biblioteke od 60.000 naslova. Prema* [[Historia Augusta|Historiji Augusti]]* je ubijen na banketu koji je Karakala organizirao kako bi mogao što lakše likvidirati sve osobe za koje je sumnjao da podržavaju Getu.

## Napomene
Ovče polje

**Ovče polje** () je kotlina u središnjoj Makedoniji, s lijeve strane Vardara, nju dijele dvije makedonske opštine Lozovo i Sveti Nikole.

## Geografija
Ovče polje je ravna kotlina uz tok riječice Sveti Nikole koja teče sa sjevera u smjeru juga do svog uvira u rijeku Bregalnicu. Gotovo je potpuno ravna, osim blagih uzdignuća u svom središnjem i sjevernom dijelu. Kroz Ovče polje danas ide magistralna prometnica Kumanovo–Štip. Sa sjevera kotlinu Ovče polje zatvara planina Mangovica (741 m) a sa zapada Gradištanska planina (861 m). Između ove dvije planine nalazi se prijevoj Karaula preko kojeg ide magistralna cesta Kumanovo–Štip. Kotlina leži na zemljopisnim kordinatama , na 200 do 400 m nadmorske visine.

Najveće naselje i središte cijelog kraja je grad Sveti Nikole na njenom istočnom dijelu. Kotlina je ime dobila po ovcama, koje su nekoć bile osobitost toga kraja.

### Klima
Kotlinu Ovče polje, karakteriziraju izuzetno vruća ljeta, i blage zime, sa povremeno ekstremno niskim i visokim temperaturama. Najviša zabilježena temperatura bila je 44.0&nbsp;°C, a najniža -23.0&nbsp;°C. Ovče polje je izuzetno suh kraj u kome prosječno padne vrlo malo oborina svega 400-500 ml/m², i izuzetno vjetrovit kraj

Kod mjesta Alin Dol na rječici Mavrovica podignuta je 1981. brana za akomulacijsko jezero, kojom se koristi grad Sveti Nikole.

## Historija
Na Ovčem polju odigrala se poznata **Ovčepoljska bitka** za Prvog svjetskog rata između 14. oktobra i 15. novembra 1915. u kojoj su bugarske snage porazile srpsku vojsku.

## Reference
Zhang Song

**Zhang Song** (? -213) bio je kineski velikodostojnik iz doba kraja dinastije Han, koji je kao savjetnik služio gospodara rata Liu Zhanga. Nakon neuspjele diplomatske misije kod Cao Caoa, prilikom koje je hladno primljen, svom gospodaru je savjetovao da prekine odnose sa Cao Caom. Kada taj prijedlog nije prihvaćen, zajedno sa prijateljem Fa Zhengom je počeo kovati zavjeru protiv Liu Zhanga, nastojeći njegove teritorije predati Liu Beiju. Zavjera je razotkrivena, a Zhang Song pogubljen.

*[[Romansa Tri kraljevstva]]* sugerira da je Zhang Song bio omalovažan zbog ružnog fizičkog izgleda.

## Povezano
* Popis ličnosti Tri kraljevstva
Zhang Ren

**Zhang Ren** (? -213) bio je kineski vojskovođa iz doba kraja dinastije Han koji je služio gospodara rata Liu Zhanga.

Pojavljuje se kao lik u djelu *[[Romansa Tri kraljevstva]]* gdje je opisano kako je prilikom Liu Beijevog pohoda na Yi postavio zasjedu Liu Beiju, ali je u nju umjesto toga upao i poginuo Liu Beijev savjetnik Pang Tong. Zhang Ren je kasnije uhvaćen, te je odbio Liu Beijevu ponudu da prijeđe u njegovu službu, zbog čega je pogubljen.

## Povezano
* Popis ličnosti Tri kraljevstva

## Reference
Balbin

**Balbin** († 29. lipnja 238. u Rimu) od 22. travnja 238. do svoje smrti jedan od dva regenta Rimskog carstva, oba su ubijena 29. lipnja 238..
Balbin je izabran za Regenta od Pupijena i rimskog Senata, pošto njegovim predhodnicima Gordijanu I. i Gordijanu II., nije uspjelo da pobjede bivšeg Rimskog cara Maksima Tračkog.
214.

__NOTOC__
Godina **214.** (**[[rimske brojke|CCXIV]]**) bila je redovna godina koja počinje u subotu u julijanskom kalendaru. U svoje vrijeme je bila poznata kao **Godina konzulstva Mesale i Suetrija** (ili, rjeđe, **godina 967. ''[[Ab urbe condita]]**''). Oznaka 214. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

## Događaji

* Pobjede rimskog cara Karakale nad Germanima osiguravaju njegovu popularnost u vojsci.
* Kraljevina Osroena postaje provincija Rimskog Carstva.
* Rimljani jačaju obranu provincije Retija postavivši na granici neprekinuti kameni zid.

;Azija
* Kraj dinastije Han: Kineski vojskovođa Pang Tong gine u neprijateljskoj zasjedi postavljenoj u Dolini Palog feniksa.
* Korejsko kraljevstvo Baekje napada plemena Mohe.
* Kraj dinastije Han: Kineski gospodar rata Liu Bei zauzima provinciju Yi (益州) od svog dalekog rođaka Liu Zhanga, stvorivši tako uvjete za kasnije stvaranje države Shu Han, jednog od Tri kraljevstva.

## Rođenja

* Aurelijan, rimski car († 275)
* Klaudije II, rimski car († 270)
* Carica majka Yang Huiyu (u. 278)
* Diofant, grčki matematičar (mogući datum)

## Smrti

* Kralj Chogo od Baekjea
* Carica Fu Shou, supruga cara Xiana
* Kuai Yue, ministar pod Liu Biaom
* Pang Tong, savjetnik Liu Beia od Kraljevine Shu (u. 178)
* Xun You, savjetnik Cao Caoa (u. 157)
213.

__NOTOC__
Godina **213.** (**[[rimske brojke|CCXIII]]**) bila je redovna godina koja počinje u petak u julijanskom kalendaru. U svoje vrijeme je bila poznata kao **Godina konzulstva Aurelija i Kalvina** (ili, rjeđe, **godina 966. ''[[Ab urbe condita]]***). Oznaka 213. za ovu godinu se koristi od ranog srednjeg vijeka, kada je [[kalendarska era]] [[Anno Domini]] u Evropi postala glavnom metodom označavanja godina.

== Događaji ==
* [[Karakala|Marko Aurelije Antonin August (Karakala)]] i [[Balbinus|Decim Celije Kalvin Balbin]] služe kao [[rimski konzul]]i.
* Car Karakala napušta [[Drevni Rim|Rim]] kako bi porazio [[Germani|germanska]] plemena koja pljačkaju [[Rimska Galija|Galiju]]. Pod njegovim vodstvom Rimljani uspješno brane [[Rajna|granicu na Rajni]] od [[Alamanni|Alamana]] i [[Chatti|Hata]]. Karakala odnosi pobjedu nad Germanima na rijeci [[Majna|Majni]] i sebi daje titulu "Germanicus". Prilikom pohoda u [[Germanija|Germaniji]] stiče svoj nadimak, prema *caracalli*, [[tunika|tunici]] karakterističnoj za [[Kelti|Kelte]] ili Germane.
* [[Kraj dinastije Han|Raspadanje dinastije Han]]: [[Cao Cao]], [[Kina|kineski]] premijer nominalno u službi [[dinastija Han|dinastije Han]], prima titulu *Wei Gong'' (Vojvoda od Weija) i dobija leno od deset gradova. Ono će kasnije postati Kraljevina Wei.

## Rođenja

* 10. 5. - Klaudije Gotski, rimski car († 270)

## Smrti

* Zhang Song, savjetnik Liu Zhanga
* Zhang Ren, savjetnik Liu Zhanga
Dolina Palog feniksa

**Dolina Palog feniksa** () je lokacija u današnjoj kineskoj provinciji Sečuan koja se spominje u klasičnom romanu *[[Romansa Tri kraljevstva]]* kao mjesto na kome je za vrijeme Liu Beijevog pohoda na tadašnju provinciju Yi godine 214. Liu Beiju postavljena zasjeda. Nju je postavio Zhang Ren, vojskovođa u službi gospodara rata Liu Zhanga, u namjeri da likvidira Liu Beija i tako očuva teritoriju svog gospodara. Međutim, Zhang Renovi vojnici su se zabunili i od Liu Beijevog savjetnika Pang Tonga mislili da je Liu Bei, te ga izrešetali strijelama. Liu Bei je preživio i nastavio pohod, a kasnije je na mjestu pogibije svog savjetnika podigao oltar njemu u čast.
Kloroform

**Hloroform** (**trihlormetan**) je organsko jedinjenje sa formulom CHCl3. Hloroform je bezbojna, gusta tečnost, jakog mirisa. Ovo jedinjenje je štetno po ljudko zdravlje. Nekoliko miliona tona godišnje proizvode kao prethodnica teflona i za hlađenje. NJegova upotreba za rashlađivanje se postepeno umanjuje.

## Reference

## Literatura
* 

## Vanjske veze
Mohe

**Mohe** (ili **Malgal**, **Mogher**) su bili tunguski narod u drevnoj Mandžuriji. Ponekad ih se smatra precima drevnih Jurčena i suvremenih Mandžuraca. Prema nekim izvorima su živjeli kraj rijeke Liao i kasnije migrirali na jug. Prema kineskim zapisima je nad njima vladala korejska država Buyeo, ali su se oslobodili u doba Tri kraljevstva i postali nezavisna država. Zapisi korejskih država Baekje i Silla u 1. i 2. vijeku opisuju brojne oružane sukobe sa Moheima.

Mohe su bili podijeljeni na nekoliko plemena od kojih su najmoćniji bili Mohe, koje je sa vremenom osvojila korejska država Goguryeo, dok su ostala plemena pokorili Kinezi za vrijeme dinastije Sui. Vjeruje se da od plemena Heishui Mohe potiču Jurčeni. Dio historičara, pak, vjeruje da od Mohea potiču Merkiti koji su se suprotstavljali Mongolima u doba Džingis Kana.

## Plemena Mohe
Prema drevnim zapisima, bilo je sedam ili osam Mohe plemena :

## Povezano
* Historija Kine
* Historija Mandžurije
* Historija Koreje
* Balhae
Yang Huiyu

**Yang Huiyu** (214–278), formalno **Carica Jingxian** (景獻皇后, doslovno "odlučna i mudra carica"), poluformalno **Carica majka Hongxun** (弘訓太后), bila je kineska carica majka u doba dinastije Jin. Otac Yang Chai (羊茝) je bio guverner kapetanije, a majka kćer Cai Yonga, znamenitog historičara i muzičara na dvoru dinastije Han. Njen brat je bio vojskovođa Yang Hu.

Bila je treća supruga Sima Shija, regenta države Cao Wei. Sa njime nije imala djece, a kada je njen nećak Sima Yan natjerao Cao Huana, posljednjeg cara Cao Weija, da abdicira i tako uspostavio dinastiju Jin, odlučio je odati počast svom stricu tako što je njegovoj udovici Gospi Yang godine 266. dao službenu titulu carice majke. Na njeno inzistiranje je Sima Yan (sada car Wu) istu počast dao i Sima Shijevoj prvoj supruzi Gospi Xiahou Hui. Kada je umrla 278. sahranjena je sa svim carskim počastima.

## Povezano
* Popis ličnosti Tri kraljevstva
Kameni zid

**Kameni zid** predstavlja građevinu, odnosno zid gdje glavni materijal predstavlja kamen. Predstavljaju jedno od najstarijih oblika građevina u historiji čovječanstva, koje su se razvile od jednostavnog gomilanja razbacanog kamenja pa sve do konstrukcija koje su uz kamenje koristile malter i gips. Kameni zidovi su se sa vremenom počeli koristiti u obrambene svrhe - kao gradski bedemi, dijelovi zamkova] i drugih fortifikacijskih objekata.
Zasjeda

**Zaseda** ili **zasjeda** (, ), , ), rjeđe **busija**, u najširem smislu izraz za iznenadni napad na neku osobu, životinje ili više njih koji se izvodi sa skrivenog i unaprijed zauzetog položaja, odnosno sam taj položaj. U biologiji se za grabežljivce koji svoj plijen nastoje uhvatiti na taj način koristi izraz grabežljivci iz zasjede.

U užem smislu se pod time podrazumijeva vojna taktika u kojoj se neprijatelja, koji je u pravilu u pokretu, napada sa skrivenih položaja; glavni cilj postavljanja zasjede jest što je moguće više smanjiti vidljivost vlastitih snaga kako bi se prilikom napada postigao efekt iznenađenja, odnosno izazvala panika ili konfuzija u njegovim redovima te tako spriječilo adekvatna reakcija i efikasno pružanje otpora.

Zasjede predstavljaju jedan od najstarijih oblika vojne taktike koji se razvio od metoda prahistorijskog lova. Obično se njihova primjena vezuje uz gerilsku strategiju, ali su ih historiji primjenjivale i redovne vojske kao dio konvencionalnog ratovanja. Tradicionalno se vezuju uz kopneno ratovanje, iako postoje primjeri uspješnih zasjeda u pomorskom i zračnom ratovanju.

## Povezano
* Čeka
* Prepad
215.

__NOTOC__
Godina **215.** (**[[rimske brojke|CCXV]]**) bila je redovna godina koja počinje u nedjelju u julijanskom kalendaru. U svoje vrijeme je bila poznata kao **Godina konzulstva Leta i Sule** (ili, rjeđe, **godina 968. ''[[Ab urbe condita]]**''). Oznaka 215. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

## Događaji

* Rimski car Karakala u opticaj uvodi novu srebrnu kovanicu pod nazivom antoninijan, koja iznosi tek 1/50 funte, a čija će vrijednost drastično opasti za vrijeme ekonomske krize u 3. vijeku.
* Kineski vojskovođa Zhang Liao odbija trupe Sun Quana prilikom pokušaja da opsadom zauzmu Hefei.
* Kralj Vačagan I počinje vladati Kavkaskom Albanijom (215–55).
* Čuvši da je u Aleksandriji objavljena satira u kojoj se ismijava njegova tvrdnja da je brata Getu ubio u samoobrani, Karakala se razbjesni i naređuje svojim trupama da prvo pogube najuglednije građane, a potom masakriraju i druge žitelje.

## Rođenja
* Huang-fu Mi (u. 282)

## Smrti
* Chen Wu, general pod Sun Quanom
* Dong Xi, general pod Sun Quanom
* Han Sui, pobratim Ma Tenga koji se borio protiv Cao Caoa do kraja svog života
* Yang Ang, general pod Zhang Luom
Geta

**Geta** može označavati:
* Publius Septimius Geta (189–211), rimski car
* Geta (Åland), općina u Finskoj
* Getå, lokalitet u Švedskoj
* Geta (Nepa)l
* Geta (obuća), oblik japanske obuće
* *Geta*, science fiction roman Donald Kingsburya iz 1982. poznat i pod nazivom *[[Courtship Rite]]*

## Rimsko prezime
*Geta* je bilo porodično ime ovih znamenitih Rimljana:
* Gaius Vitorius Hosidius Geta, unuk Gneja Hosidija Gete
* Gnaeus Hosidius Geta (cca. AD 20 – iza 95), rimski senator
* Hosidius Geta, dramatičar, možda ista ličnost i kao Gnaeus Hosidius Geta
* Lucius Lusius Geta (oko 54), guverner Egipta
* Publius Septimius Geta (razvrstavanje)
Carica Fu Shou

**Carica Fu Shou** (伏壽) (? -214) bila je kineska carica, odnosno prva supruga Xiana, posljednjeg cara dinastije Han. Otac joj je bio plemić po imenu Fu Wan (伏完). Za Xiana se udala godine 190. nedugo nakon što je gospodar rata Dong Zhuo njenog muža postavio za cara. Kineski historijski izvori opisuju kako su se Xian i Fu Shuo iskreno voljeli, ali da im je brak bio opterećen nedaćama uzrokovanim građanskim ratom zbog čega su godinama morali lutati zemljom u krajnjoj neimaštini. Položaj im se djelomično popravio kada je Xiana 196. sjevernjački gospodar rata Cao Cao uzeo u "zaštitu" i doveo u svoju prijestolnicu Xuchang. Ona, međutim, nije bila sretna zbog toga što joj je muž postao Cao Caova marioneta, pogotovo kada je 200. zbog navodne povezanosti sa Dong Chengovom zavjerom, pogubljena Xianova omiljena konkubina. Zbog toga je napisala pismo ocu tražeći da organizira pobunu protiv Cao Caoa. Otac je nije poslušao, ali je pismo otkriveno 214. Bijesni Cao Cao je natjerao Xiana da se razvede od Fu Shou, a zatim je dao pogubiti zajedno sa dva sina. Xian se potom oženio za Cao Caovu kćer Cao Jie.

## Povezano
* Tri kraljevstva
* Ličnosti Tri kraljevstva
* *[[Zapisi Tri kraljevstva]]*
* *[[Romansa Tri kraljevstva]]*
Zhang Lu (dinastija Han)

**Zhang Lu** (? -216) bio je kineski gospodar rata iz doba kraja dinastije Han, poznat i kao treći po redu vođa taoističke sekte poznate kao Nebeski učitelji. Tokom građanskih ratova je u oblasti Hanzhong preuzeo vlast i tamo stvorio državu uređenu i vođenu prema taoističkim principima, a kojoj je dao ime Han'ning (漢寧). Godine 215. se predao Cao Caou, koji ga je uzeo u svoju službu.

## Povezano
* Popis ličnosti Tri kraljevstva
Yang Ang

**Yang Ang** (? -215) bio je kineski vojskovođa iz doba kraja dinastije Han koji je služio gospodara rata Zhang Lua. Zajedno sa Zhang Luovim bratom Zhang Weijem se suprotstavio Cao Caou kod prijevoja Yanping; usprkos savjeta da to ne čini, pokušao je goniti Cao Caovu vojsku, ali ga je porazio Cao Caov general Zhang He.

## Povezano
* Popis ličnosti Tri kraljevstva
Chen Wu

**Chen Wu** se može odnositi na:
* Chen Wu (Tri kraljevstva), general Kraljevstva Wu
* Chen Wu (Fengshen Yanyi), izmišljeni lik *Fengshen Yanyi*
Dong Xi (Istočni Wu)

**Dong Xi** (? -215) bio je kineski vojskovođa iz doba kraja dinastije Han, koji je služio gospodara rata Sun Cea, a potom njegovog brata Sun Quana. U kineskim historijskim tekstovima je opisan kao hrabar i neobično visok ratnik, ali i izuzetno tvrdoglav. Njegovoj tvrdoglavosti se pripusuje pogibija u bitci kod Ruxukoa.

## Povezano
* Popis ličnosti Tri kraljevstva

## Napomene

## Literatura
* Chen Shou. *[[s:zh:三國志|Sanguo Zhi]]*.
Han Sui

**Han Sui** (? -215) bio je kineski gospodar rata iz doba kraja dinastije Han, poznat po tome što je godinama uspješno držao vlast u sjeverozapadnoj graničnoj provinciji Liang (涼州, ali bio i jedan od najdugovječnijih i najupornijih neprijatelja Cao Caoa.

Han Sui je svoju karijeru započeo za vrijeme Liangzhouskog ustanka, tokom koga se nametnuo kao jedan od vođa, ali i sprijateljio sa Ma Tengom koji će mu kasnije postati pobratim. Njih dvojica su tokom ustanka poraženi od strane Dong Zhuoa i Huangfu Songa, ali su, prije svega zbog kolapsa centralne vlasti, uspjeli zadržati *de facto* nezavisni status svoje provincije. Godine 192. su sudjelovali u neuspješnom napadu na Chang'an, nominalnu carsku prijestolnicu kojom je upravljao Liu Yan. Kasnije su se odnosi među dvojicom pobratima toliko pokvarili da je to iskoristio Cao Cao, nastojeći preuzeti vlast nad Liangom pod izlikom njihovog mirenja. Han Sui je digao ustanak protiv Cao Caoa za vrijeme njegovog pohoda na Hanzhong. Njegova borba protiv Cao Caoa nije dala rezultata, ali je odbio prijedloge da se iz Lianga povuče kod Liu Beija na jug. Živio je kao odmetnik, prije nego što je umro ili bio ubijen od svojih oficira koji su kasnije donijeli njegovu odrezanu glavu Cao Caovim generalima.

## Povezano
* Popis ličnosti Tri kraljevstva

## Reference
Huangfu Mi

**Huangfu Mi** (215–282) bio je kineski ljekar i učenjak iz doba Tri kraljevstva i dinastije Jin. Živio je u državi Cao Wei, a između 255. i 260. napisao *Kanon akupunkture i moksibustije* (), zbirku tekstova o akupunkturi. Poznat je i kao autor knjige *Zapisi kraljeva i careva* (帝王世紀) u 10 knjiga.

## Veze
* Popis ličnosti Tri kraljevstva
Kuai Yue

**Kuai Yue** (? -214), stilsko ime **Yidu** (異度) bio je kineski velikodostojnik iz doba kraja dinastije Han, poznat po tome što je služio gospodara rata Liu Biaoa. Bio je mlađi brat Kuai Lianga. Kada je 208. Liu Biao umro, a Cao Cao pokrenuo pohod na provinciju Ying, Kuai Yue je Liu Biaovom nasljedniku Liu Congu savjetovao da se preda Cao Caou. Zbog toga je Cao kasnije hvalio Kuai Yuea rekavši "Rađe bih kod sebe imao Kuai Yuea nego provinciju Jing."

## Povezano
* Popis ličnosti Tri kraljevstva
Hefei

**Hefei** (, ; također poznat i kao *Luzhou* ili *Luyang*; bivša imena: Ho-fei, Luzhou, Luchow) je grad na razini prefekture i sjedište kineske provincije Anhui. Predstavlja političko, ekonomsko i kulturno sjedište Anhuia. Smješten je u centralnom dijelu provincije i graniči se sa Huainanom na sjeveru, Chuzhoum na sjeveroistoku, Chaohuom na jugoistoku i Lu'anom na zapadu.

## Gradovi-pobratimi
Hefei je zbratimljen sa sljedećim gradovima:
*  Kurume, Japan (20. maj 1980)
*  Freetown, Sijera Leone (20. mart 1984)
*  Bujumbura, Burundi (7. jul 1986)
*  Columbus, SAD (17. novembar 1988)
*  Aalborg, Danska (22. april 1989)
*  Lleida, Španija (4. april 1998)
*  Wonju, Južna Koreja (20. jun 2002)
*  Darebin, Australija (29. oktobar 2003)
*  Belfast, Sjeverna Irska, Ujedinjeno Kraljevstvo (26. decembar 2003)
*  Santiago de Chile, Čile (31. oktobar 2007)

## Vanjske veze

* - Hefei Online Government
Auditorijum

**Auditorij** ili **auditorijum** je naziv za građevinu ili dio građevine (dvorana) namijenjen smještaju osoba koje su došle prisustvovati nekoj javnoj manifestaciji kao što je predavanje, koncert ili kazališna predstava. U prenesenom obliku predstavlja sinonim za publiku.

## Vanjske veze
* Concert hall acoustics on-line exhibition
Ponuda odnosa

**Nuđenje ruke** ili **bračna ponuda** je izraz kojim se opisuje ponuda kojom netko sebe ili drugu osobu (najčešće neposrednog potomka ili podređenog člana porodice) nudi kao partnera za brak ili odgovarajući odnos. Ukoliko se ponuda prihvati, tada se sklapaju zaruke. Kroz historiju, kao i u mnogim današnjim kulturama, bračne su ponude slali ili prihvaćali ne sami bračni partneri, nego njihovi roditelji ili staratelji, pri čemu glavni motiv nije bila ljubav ili želja za zajedničkim životom budućih supružnika koliko nastojanje da se ostvare određeni ekonomski ili politički interesi. 

U današnjoj zapadnoj kulturi, gdje je odlučivanje o zasnivanju bračnih odnosa u isključivoj domeni samih bračnih partnera, nuđenje ruke, odnosno ponuda za brak se smatra jednim od najvažnijih događaja u nečijem intimnom odnosu. Obično prilikom njega muški partner nastoji impresionirati svoju partnericu tako što joj prilikom naoko "običnog" susreta, i to na javnom mjestu, iznenada ponudi zaručnički prsten te svoju ozbiljnost potvrdi gestom kao što je klečanje. U posljednje doba takve bračne ponude postaju i javni spektakl, odnosno prosci svojim potencijalnim suprugama svoje ponude šalju preko oglasa na velikim reklamnim panoima, izgovaranjem u eteru televizijskog programa i sl.

## Povezano
* Cijena braka

## Reference

* Unique Olympic Torch Run Proposal
Huo Jun

**Huo Jun** (? -216) je bio kineski vojskovođa iz doba kraja dinastije Han, koji je služio gospodara rata Liu Biaoa, a potom Liu Beija. Za vrijeme Liu Beijevog osvajanja Sečuana istakao se obranom prijevoja Jiameng od višestruko nadmoćnijih Liu Zhangovih snaga, a potom u borbi protiv Ma Chaoa. Kasnije mu se pridružio Meng Da sa kojim je vodio neuspješne borbe protiv Cao Caovih snaga u Hanzhongu.

## Povezano
* Popis ličnosti Tri kraljevstva
Mao Jie

**Mao Jie** (? -216) je bio kineski velikodostojnik iz doba kraja dinastije Han, koji je služio gospodara rata Cao Caoa. Mao Jie je bio rodom iz kapetanije Pingqiu u Kaifengu. U Cao Caovu službu je ušao na preporuku Man Chonga. Istakao se nizom poljoprivrednih reformi. Nakon bitke kod Crvenih stijena je imenovan vrhovnim komandantom Cao Caove mornarice, nakon što su Cai Mao i Zhang Yun bili pogubljeni zahvaljujući Zhou Yuvim spletkama.

## Povezano
* Popis ličnosti Tri kraljevstva
Fu Qian

**Fu Qian** (216–263) bio je kineski oficir u službi države Shu Han, jednog od Tri kraljevstva. Bio je sin generala Fu Ronga koji je također služio Shu Han. Godine 263. je za vrijeme invazije države Cao Wei poslan kako bi zajedno sa Jiang Shuom branio strateški važan prijevoj Yangping. Jiang Shu, koji je držao sam prijevoj, se iznenada predao, a Fu Qian je potom poginuo u bezuspješnom pokušaju da otamo otjera napadače. U *[[Romansa Tri kraljevstva|Romansi Tri kraljevstva]]* se navodi kako je sam uspješno branio prijevoj, da bi potom poginuo zahvaljujućči Jiang Shuovoj izdaji.

## Povezano
* Popis ličnosti Tri kraljevstva

## Literatura
217.

__NOTOC__
Godina **217.** (**[[rimske brojke|CCXVII]]**) bila je redovna godina koja počinje u srijedu u julijanskom kalendaru. U svoje vrijeme je bila poznata kao **Godina konzulstva Presensa i Ekstrikata** (ili, rjeđe, **godina 970. ''[[Ab urbe condita]]**''). Oznaka 217. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

## Događaji

* 8.4.—Rimski car Karakala je ubijen od strane svojih legionara kraj Edesa. Marko Opelin Makrin, komandant Pretorijanske garde, sebe proglašava rimskim carem. 
* Kirijak nasljeđuje Filadelfa na mjestu episkopa Vizantijuma.
* Carica Julija, supruga Septimija Severa i majka Karakale i Gete, vrši samoubistvo. 
* Rimski Koloseum je teško oštećen u požaru izazvanom munjom; uništene su gornje drvene tribine amfiteatra.
* ljeto—Bitka kod Nisibisa: Rimska vojska pod Makrinom je nakon trodnevnih borbi sa Partima kraj Nisibisa (današnja južna Turska) poražena.
* Makrin nakon poraza sklapa sa partskim kraljem Artabanom IV mirovni ugovor prema kome Rimsko Carstvo Partima predaje sve osvojene teritorije te isplaćuje odštetu od 200 miliona sestercija za sve uništene i opljačkane gradove. 
* 20.12.—Papstvo Zefirina završava, a za novog, šesnaestog po redu papu je izabran Kalikst I. Taj izbor osporava teolog Hipolit optuživši ga za preveliku popustljivost po pitanjima vjere te za modalizam, odnosno poricanje različitosti tri osobe Trojstva.
* Hipolit počinje svoj "pontifikat" osnovavši zasebnu crkvu za svoje sljedbenike i postavši tako prvi antipapa u historiji kršćanstva.

## Rođenja
* Fu Xuan, kineski pjesnik (u. 278)
* Hua He, ministar u službi Kraljevine Wu (u. 279)
* Jia Chong (u. 282)
* Carica majka Wang Yuanji (u. 268)

## Smrti
* 8.4.—Karakala, rimski car (atentat) (r. 188)
* Julia Domna, rimska carica (samoubistvo) (r. 170)
* 20.12.—Papa Zefirin
* Chen Lin, ministar u službi dinastije Han 
* Lu Su, savjetnik Sun Quana i simpatizer Liu Beia (r. 172)
* Wang Can, kineski, pjesnik i političar na dvoru Weija (r. 177)
* Sima Lang, službenik dinastije Han (r. 171)
Kirijak I od Vizantijuma

**Kirijak I** () je bio kršćanski episkop Vizantijuma. Naslijedio je episkopa Filadelfa, a na mjestu episkopa stolovao 16 godina. U nekim popisima se navodi i pod imenom Kirilijan (*Cyrillianus*).

## Izvori
* Οικουμενικό Πατριαρχείο
Bitka kod Nisibisa (217)

**Bitka kod Nisibisa** se odigrala godine 217. između partskih snaga pod kraljem Artabanom IV na jednoj, te rimskih snaga pod carem Makrinom. Trajala je tri dana, rezultirala strahovitim gubicima na obje strane, i u taktičkom smislu završila bez pobjednika. Međutim, vojnički neiskusni i demoralizirani Makrin je nakon nje pristao na ranije neprihvatljive mirovne uvjete i predaju mnogih rimskih teritorija na istočnoj granici, zbog čega je u strateškom i moralnom smislu predstavljala partsku pobjedu.

Nekoliko godina kasnije je Partsko Carstvo srušeno od strane Sasanida, zbog čega je ova bitka bila posljednji veliki okršaj rimsko-partskih ratova.

## Izvori
* Herodian, *[http://www.livius.org/he-hg/herodian/hre000.html Roman History] *, Book IV, 10-15
* Ross Cowan, *Roman Battle Tactics, 109 BC - AD 313* (Oxford 2007)
* George Rawlinson, ''The Seven Great Monarchies of the Ancient Eastern World'' - VI. Parthia, Chapter XXI
Chen Lin (dinastija Han)

**Chen Lin** (? -217), stilsko inme **Kongzhang** (孔璋) bio je kineski velikodostojnik iz doba kraja dinastije Han, poznat kao jedan od "Sedam učenjaka Jian'ana". Karijeru je započeo na dvoru cara Linga, te služio kao sekretar komandanta carske vojske, a kasnije regenta He Jina. Kada je He Jin nakon smrti cara Linga 189. namjeravao u prijestolnicu Luoyang pozvati carske trupe radi obračuna sa moćnim eunusima iz klike Deset podvornika, Chen Lin ga je od toga pokušavao odgovoriti sa riječima da je to "nije različito od paljenja visoke peći kako bi spalila jedna dlaka" (以此行事，无异于鼓洪炉以燎毛发). He Jin nije poslušao savjet, što je imalo katastrofalne posljedice kako po njega, tako i po Kinu, bačenu u decenije građanskog rata koje će je podijeliti na Tri kraljevstva.

Sam Chen Lin je zbog krvoprolića u prijestolnici izbjegao u provinciju Ji, gdje je potom našao posao kao sekretar gospodara rata Yuan Shaoa. Za njega je napisao tekst objave rata gospodaru rata Cao Caou. Nakon Yuanovog poraza u bitci kod Guandua je Chen Lin zarobljen od Cao Caoa, koji mu je odlučio poštediti život i uzeti ga u vlastitu službu.

U *[[Romansa Tri kraljevstva|Romansi Tri kraljevstva]]* se navodi kako su Chen Linovi tekstovi imali čudesnu moć liječiti Cao Caove glavobolje, te je to navedeno kao razlog Cao Caove velikodušnosti.

## Povezano
* Popis ličnosti Tri kraljevstva
Pontifeks

**Pontifeks** (), rjeđe **pontifik**, je riječ koja je originalno označavala svećenika u antičkom Rimu, odnosno člana Kolegijum pontifeksa, najvišeg religijskog tijela. Glavni rimski pontifeks je bio *[[pontifex maximus]]* (vrhovni svećenik).

Izraz *pontifex* se kasnije počeo koristiti i za druge visoke ili vrhovne svećenike, uključujući kršćanske. U strogom smislu se taj izraz može koristiti za sve biskupe (episkope), ali se u pravilu koristi za poglavare kršćanskih zajendica; tako je "rimski pontifeks" papa, a "aleksandrijski pontifeks" aleksandrijski papa. Izraz pontifikalna misa se, pak, koristi za mise koje drže biskupi. Od izraza pontifex dolazi riječ *pontifikat*, kojom se označava stolovanje pojedinog pape.

Izraz pontifeks se, iako rijetko, koristi kao zapadni prijevod za ne-kršćanske religijske poglavare, odnosno za izraze kao što su kalif ili swami.
Sabelijanstvo

**Savelijanstvo** (takođe **modalizam** ili **modalni monarhijanizam**) je učenje o Svetom Trojstvu kojim se uči da je Bog jedan, a da su Otac, Sin i Duh samo različita lica (gr: *prosopon*) Boga. Savelijanci shvataju Boga kao jedno biće čija imena označavaju samo sukcesivne vidove njegove delatnosti: Otac - stvaranje; Sin - spasenje; Duh - posvećenje.

Po ovom shvatanju, Bog nekad objavljuje kao Otac, nekad kao Sin, a nekad kao Duh. Božje lice (hipostas) Oca se gubi kada se javlja kao Sin, a opet prestaje da bude sin kada se javlja kao Duh. Nema tri osobe, nego jedna, koja se objavljuje u tri oblika (modusa), po čemu se ovo učenje naziva i modalizam. Bog se otkrivao postepeno u tri različita oblika: u obliku Oca, koji je stvorio svet; obliku Sina, koji je spasao svet; i obliku Duha. Na taj način između božanskih lica (hipostasa) Oca i Sina nema razlike, što potkrepljuju navodima iz Biblije: „Ja i Otac jedno smo". Bog je, prema ovom učenju, primio oblik Isusa Hrista, da bi postradao. Zato njegove pristalice nazivaju **patripasijani**, jer su verovali da je na krstu patio i Bog.

Učenje se javlja u Maloj Aziji a razvija u Rimu, gde su je zastupali oko 190. god. Praksej, Noet, a zatim Savelije (posle 200.), odakle i naziv savelijanstvo. Pristalica je bilo dosta u Mesopotamiji i delovima Rima.

Savelijanci su govorili da je jedan isti Bog - Otac, Sin i Sveti Duh, kao što su u čoveka - telo, duša i duh. Svoje protivnicima trinitaristima su upućivali pitanje: „*Jednoga li, ili tri Boga imamo?*“ Savelijanci u Svetom pismu Starog i Novog zaveta, nalaze potkrepljenje za svoje tvrdnje. Oni navode da je Bog rekao Mojsiju: „*Čuj Izrailju; Gospod je Bog tvoj jedini*". „*Ne pravite sebi druge bogove. Neka ne bude u vas novih bogova*". Ili u Novom Zavetu: „*Ja sam u Ocu, i Otac je u meni, i nas dvojica, jedno smo*". 
 
Epifanije Kiparski (oko 315 – 403) smatra da njihova „zabluda“ potiče od Apokrifa (spisi koji nisu uvršetni u kanon Svetog Pisma), a osobito iz takozvanog Egipatskog jevanđelja. Jer u njemu Hrist objašnjava svojim učenicima da su jedno Otac, Sin i Sveti Duh. Savelijanstvo je osuđeno kao jeres, na Drugom vaseljenskom saboru u Carigradu 381. gde je takođe odlučeno da oni od njih, koje žele da se vrate u Crkvu, budu tretirani kao mnogobošci, i da moraju proći sve neophodne pripreme za krštenje.

## Napomene
216.

__NOTOC__
Godina **216.** (**[[rimske brojke|CCXVI]]**) bila je prijestupna godina koja počinje u ponedjeljak u julijanskom kalendaru. U svoje vrijeme je bila poznata kao **Godina konzulstva [[Publije Katije Sabin|Sabina]] i Anulina** (ili, rjeđe, **godina 969. ''[[Ab urbe condita]]***). Oznaka 216. za ovu godinu se koristi od ranog srednjeg vijeka, kada je [[kalendarska era]] [[Anno Domini]] u Evropi postala glavnom metodom označavanja godina.

== Događaji ==
=== Rimsko Carstvo ===
* U [[Drevni Rim|Rimu]] dovršene [[Karakaline terme]], građevina koja osim javnih kupališta (*Thermae'') sadrži čitaonice, auditorijume, trkališta i javne vrtove; smatra se posljednjom monumentalnom građevinom antičkog Rima.
* Rimski car Karakala odlučuje slijediti primjer svog historijskog uzora Aleksandra i pokrenuti veliki osvajački pohod na Istok. Kako bi za njega stekao povod, navodno pristaje na partsku bračnu ponudu; kada partska princeza dođe u njegov logor radi vjenčanja, daje je pogubiti zajedno sa cijelom svitom i svatovima.
* Nakon što je isprovocirao rat sa partskim kraljem Artabanom, Karakala sa svojom vojskom prelazi Tigris, uništava gradove i pustoši partske kraljevske grobnice u Arbeli. Nakon toga rimska vojska ulazi u Armeniju koja je pripojena Carstvu. Karakala maršira kroz Adijabenu i Mediju, prezimiće u Edesi.
* Mitraizam se iz Perzije širi među rimskim vojnicima koji služe u Aziji.
* U Leptis Magni dovršena izgradnja bazilike koju je naručio Septimije Sever.

### Azija
* Kraj dinastije Han: Kineski gospodar rata Cao Cao, formalno kancelar Xiana, cara dinastije Han, službeno preuzima titulu kralja Weija.

## Rođenja
*  - Mani, osnivač maniheizma († 274)
* Fu Qian, general Kraljevine Shu (u. 263)

## Smrti
* Sveti Klement Aleksandrijski (približni datum)
* Sveti Narcis iz Jeruzalema (približni datum)
* Cui Yan (r. 163)
* Huo Jun, kineski vojskovođa u službi Liu Beija
* Mao Jie, ministar pod Cao Caom
* Zhang Lu, general dinastije Han
*  200 - 216 - Galen, lekar, hirurg, filozof (* 129)

## Reference
Antipapa

**Antipapa** (lat.), ili **protupapa**, osoba koja tvrdi da je papa kao suparnik već postojećem papi i koji u tome ima relevantnog uspjeha (od 14. stoljeća često uz podršku određenog broja kardinala). Od početka Crkve bilo ih je mnogo, a na prelasku iz 14. u 15. stoljeće došlo je do zapadne šizme odnosno do velikog raskola u Crkvi koji je završio 1418. izborom pape Martina V.

Prvi poznati protupapa bio je Hipolit Rimski koji je izabran nasuprot papi Kalistu I. od strane rimskih nezadovoljnika u 3. stoljeću. Život je završio pomiren s Katoličkom crkvom, u izgnanstvu, u rudnicima Sardinije, za vrijeme rimskih progona kršćana. Zajedno s njime život je okončao i Kalistov nasljednik papa Poncijan.

Krajem 14. i početkom 15. stoljeća pojavio se čitav niz suprotstavljenih papa, od kojih su onda slijedile različite nasljedne linije. Jednu je od njih Katolička crkva priznavala službenom, dok su ostale mogle izabirati samo protupape. Znalo se dogoditi da istovremeno budu dvojica ili trojica papa, od kojih je svaki tvrdio da je pravi papa, te izopćavao ostale.

U tom su se razdoblju razvile dvije linije papa i protupapa: rimska i avinjonska, prema gradovima u kojima su oni stolovali. Njihov utjecaj uglavnom je ovisio o moći svjetovnih vladara koji su ih podržavali. Kasnije je pridodana i pizanska linija protupapa.

Takvo okruženje dovelo je do gubitka autoriteta institucije pape i protupapinskog raspoloženja, što je u konačnici bio i jedan od razloga za pojavu Protestantizma, odnosno reformacije u 16. stoljeću.

Izraz "antipapa" se nakon toga prilično rijetko koristi, uglavnom za *alternativne* pape izabrane od strane vjerskih zajednica čiji su se članovi odmetnuli od Rimokatoličke crkve. S obzirom da u pravilu imaju malen broj sljedbenika, rijetko ili nikada se ne navode u istim popisima sa "pravim" antipapama u historijskom smislu.

## Povezano
* Konklavizam
Wang Yuanji

**Wang Yuanji** (217–268), formalno **Carica Wenming** (文明皇后, doslovno: "uljudna carica puna razumijevanja") je bila kineska carica majka iz dinastije Jin. Bila je supruga Sima Zhaoa, regenta države Cao Wei i majka Sima Yana, osnivača dinastije.

Kineske tradicionalne historije kako je upravo ona upozorila supruga na Zhong Huijeve ambicije, zbog kojih je Sima Zhao uspješno suzbio njegovu pobunu. Nakon što joj se sin 265. proglasio carem majci je odao počast proglasivši je caricom majkom. Umrla je tri godine kasnije te je pokopana uz muža sa najvišim carskim počastima.

## Povezano
* Popis ličnosti Tri kraljevstva
* Popis likova u Dynasty Warriors
Hua He

**Hua He** (217–279) bio je kineski velikodostojnik koji je služioKraljevinu Wu jedno od Tri kraljevstva. Kao ministar je služio cara Sun Haoa, s kojim je došao u sukob, kritizirajući njegovu radikalnu vanjsku politiku. Zbog toga je na kraju prognan sa dvora zajedno sa velikim brojem drugih ministara. Posljednje godine života je proveo kao osamljenik i očajavao zbog Sun Haovih poteza; samo godinu dana nakon njegove smrti je država Wu propala i bila pripojena novoujedinjenoj Kini pod dinastijom Jin.

## Povezano
* Popis ličnosti Tri kraljevstva
Kalist I

**Kalist I.** je bio šesnaesti papa, nasljednik Zefirina od 217. do 222.

U mladosti je bio rob, teško je živio, radio je u rudnicima u Sardiniji. Njega i ostale kršćane, oslobodila je ropstva, Marcela, žena rimskog cara Komoda.

Kasnije je postao đakon, savjetik pape Zefirina, a nakin smrti Zefirina 217. je postao papa. Dozvolio je pokajanje i ponovno pomirenje s Crkvom, onih koji su smrtno sagriješili, osobito kad je riječ o preljubu. U tadašnjoj praksi, naime, smrtnim su se grijesima smatrali preljub, ubojstvo, i otpad od vjere, te za njih nije bilo predviđeno pokajanje dok papa Kalist I. nije to promijenio. Zbog toga, Hipolit, 217. postaje vođom prve raskolničke skupine u rimskoj Crkvi, te prvi protupapa u povijesti. Raskol će se nastaviti za pontifikata pape Urbana I. i pape Poncijana. Temeljni cilj Hipolitove skupine bio je nastavak stroge pokorničke prakse u Crkvi, a po svojim općim značajkama, skupina je bila tradicionalistička i protiv promjena. Hipolit se kasnije pomirio s Crkvom i postao svetac.

Kalist I. bio je mučen i ubijen zbog kršćanske vjere. Slavi se kao svetac. Spomendan mu je 14. listopada.

## Sukob Hipolita i Kalista
Hipolit Rimski je žestoko protestovao kad je Kalist, đakon, bivši rob i bogati bankar, izabran za biskupa njegove crkve u Rimu. On je razglasio priču o skandalu, bacajući ljagu na Kalistovo poštenje:

Hipolit kaže da kada je gospodar Karpofor to čuo, tražio je obračun, ali Kalist je pobegao: »pronašavši lađu u luci spremnu za putovanje, ukrcao se u nameri da otplovi bez obzira kud lađa ide«. Međutim, njegov je gospodar u potrazi za njim stigao na brod, te je Kalist u očajanju skočio u vodu. Kada su ga mornari spasli protiv njegove volje, predat je Karpoforu, vraćen u Rim i poslat na robiju.

Očigledno, Hipolit je pokušavao da objasni zašto je Kalist bio mučen i hapšen, jer su ga mnogi poštovali kao mučenika. Hipolit je tvrdio da je on prevarant. Hipolit je, takođe, bio protiv Kalistovih pogleda na Trojstvo, i smatrao je njegovu politiku davanja oprosta grehova seksualnih prestupa zaprepašćujuće »labavom«. Takođe je optuživao Kalista, bivšeg roba, što dozvoljava vernicima da ozakonjuju veze sa sopstvenim robovima priznajući ih kao punovažne brakove.

No Hipolit se našao u manjini. Većina rimskih hrišćana poštovala je Kalista kao učitelja i mučenika, odobravala njegovu politiku i izabrala ga za biskupa. Pošto je Kalist postao poglavar rimske crkve, Hipolit je odlučio da prekine vezu s njom. On je optužio Kalista da propoveda jeres, a njegove sledbenike nazvao »kalistinci« — kao da su sekta odvojena od »crkve«, koju je Hipolit tvrdio da predstavlja.

## Reference
Fu Xuan

**Fu Xuan** (pinyin; 傅玄; **Fu Hsüan**, Wade-Giles; 217–278) je bio kineski pjesnik iz doba Zapadne dinastije Jin. U djetinjstvu je ostao siroče, ali je sa vremenom zahvaljujući književnom talentu dobio slavu i bogatstvo. Napisao je esej kojim slavi inženjere Ma Juna i Zhang Henga i žali zbog toga što vlade nisu koristili talente takvih genija. Poznatiji je, međutim, po pjesmama u *[[yuefu]]* stilu u kojima često slavi žene.
Jia Chong

**Jia Chong** (217–282), stilsko ime **Gonghe** (公闔), formalno **Vojvoda Wu od Lua** (魯武公), bio je kineski velikodostojnik na dvoru države Cao Wei, a potom dinastije Jin. Služio je kao savjetnik Cao Wei regentima Sima Shiju i Sima Zhaou, pomogavši im da učvrste svoju vlast, a potom i Sima Zhaovom sinu Sima Yanu koji se 265. proglasio carem osnovavši dinastiju Jin. Godine 279. se žestoko protivio pohodu na državu Istočni Wu koji je na kraju završio predajom te države i ponovnim ujedinjenjem Kine. Smatrajući se osramoćenim, Jia Chong je ponudio ostavku, ali je ona odbijena zbog prethodnih zasluga.

## Literatura
* Fang Xuanling. *[[Knjiga Jina]]*, Poglavlje 40, Biografija Jia Chonga.
* Fang Xuanling. *Knjiga Jina*, Poglavlje 45, Biografija Ren Kaija.
* Sima Guang. *[[Zizhi Tongjian]]*, poglavlje 77, 79, 80.
* Chen Shou. *[[Zapisi Tri kraljevstrva]]*, Poglavlje 28, Biografija Zhuge Dana.
218.

__NOTOC__
Godina **218.** (**[[rimske brojke|CCXVIII]]**) bila je redovna godina koja počinje u četvrtak u julijanskom kalendaru. U svoje vrijeme je bila poznata kao **Godina konzulstva Severa i Adventa** (ili, rjeđe, **godina 971. ''[[Ab urbe condita]]**''). Oznaka 218. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

## Događaji

* 16.5.—Julija Meza, tetka ubijenog rimskog cara Karakale, prognana u Siriju od strane samoproglašenog cara Makrina, proglašava svog 14-godišnjeg unuka Elagabala novim carem.
* 8.6.—Bitka kod Antiohije: Elagabal, na čiju su stranu stale sirijske legije, nanosi poraz nepopularnom Makrinu, koji pokušava pobjeći bježi, ali je uhvaćen kraj Halkedona i kasnije pogubljen u Kapadokiji.
* Makrinov sin Diadumenijan se pokušava skloniti na partski dvor, ali je uhvaćen u Zeugmi i pogubljen.
* Pod Elagabalom udio srebra u rimskom denaru pada na 43 posto, u odnosu na 50 posto pod Septimijem Severom; to je posljedica Elagabalove rastrošnosti u vladanju Carstvom.

## Rođenja
* Galijen, rimski car (u. 268)

## Smrti
* jun—Makrin, rimski car (r. 165)
* jun—Diadumenijan, Makrinov sin
* Gan Ning (približni datum) (r. 175)
* Han Hao, general pod Cao Caom 
* Jin Yi, ministar dinastije Han 
* Lei Tong, kineski vojskovođa
* Yue Jin, komandant pod Cao Caom
Bitka kod Antiohije (218)

**Bitka kod Antiohije** se odigrala 218. između trupa rimskog cara Makrina na jednoj, i rimskih trupa koje su se pridružile novoproglašenom caru Elagabalu na drugoj strani. Pred samu bitku je Makrin, nepopularan zbog poraza u ratu sa Partima, bio ozbiljno oslabljen masovnim prelaženjem svojih trupa na Elagabalovu stranu. U njoj je doživio poraz te se pokušao skloniti, ali je uhvaćen i pogubljen. Elagabal je poslije toga došao u Rim i preuzeo krunu, čime je obnovljena Severska dinastija.

## Vanjske veze
* Roman Empire Net article on Macrinus
Han Hao

**Han Hao** (? -218), stilsko ime **Yuansi** (元嗣) bio je kineski vojskovođa iz doba kraja dinastije Han, koji je služio gospodara rata Cao Caoa. Karijeru je započeo u službi Wang Kuanga, administratora Heneija, da bi ga Xiahou Dun nagovorio da prijeđe kod Cao Caoa. Tamo se istakao kao jedan od glavnih zagovarača *[[Tuntian]]* politike kojom je značajno poboljšana ekonomija Cao Caove države i logistika njegove vojske. Chen Shou, autor *[[Zapisi Tri kraljevstva|Zapisa Tri kraljevstva]]*, opisuje ga kao hrabrog, ali uvijek staloženog čovjeka.

## Povezano
* Popis ličnosti Tri kraljevstva
Jin Yi

**Jin Yi** (? -218) bio je kineski velikodostojnik iz doba kraja dinastije Han. Bio je sin gospodara rata Jin Xuana, a služio je na dvoru Cao Caoa. Svog sizerena je prezirao te je zajedno sa Geng Jijem skovao plan za pobunu. On je, međutim, razotkrivenm, te je Jin Yi pogubljen zajedno sa svojom porodicom.

## Povezano
* Popis ličnosti Tri kraljevstva
Lei Tong

**Lei Tong** (? -218) je bio kineski vojskovođa iz doba kraja dinastije Han koji je služio gospodara rata Liu Zhang. Bez uspjeha se pokušao oduprijeti Liu Beijevom osvajanju provincije Yi, a nakon čega je prešao u Liu Beijevu službu. Poginuo je u borbi sa Cao Caovim generalom Zhang Heom.

## Povezano
* Popis ličnosti Tri kraljevstva
Yue Jin

**Yue Jin** (? -218) bio je kineski vojskovođa iz doba kraja dinastije Han koji je služio gospodara rata Cao Caoa. Isticao se svojim izrazito niskim rastom, ali i velikom hrabrošću na bojnom polju. Sudjelovao je u brojnim Cao Caovim sukobima, pogotovo onima sa Lü Buom, Liu Beijem, ostacima Žutih turbana te sjevernjačkim klanom Yuan Shaoa. Pogotovo su ga hvalili kao sposobnog komandanta prethodnice, ali mu se kao najveće dostignuće pripisuje doprinos uspješnoj obrani Hefeija pred snagama Sun Quana 208.

Chen Shou, autor *[[Sanguo Zhi|Zapisa Tri kraljevstva]]*, je Yue Jina smjestio među pet najboljih generala države Cao Wei, zajedno sa Zhang Liaom, Yu Jinom, Zhang Heom i Xu Huangom.

## Povezano
* Popis ličnosti Tri kraljevstva

## Napomene

## Literatura
* 
* 
*
Diadumenijan

**Marko Opelije Antonin Diadumenijan** ili **Diadumenijan** (umro 218. godine, bio je sin rimskog cara Makrina. Kao cezar Diadumenijan je kratko vladao zajedno sa svojim ocem, od maja 217. godine, a zatim, od 218. godine, kao očev savladar, sa titulom Avgusta. 

Diadumenijan je bio sasvim kratko u prilici da efektivno vlada, jer odmah po dolasku Makrina na vlast, legije u Siriji su se pobunile i proglasile Elagabala za cara. Kada je Makrin doživeo poraz kod Antiohije 8. juna 218. godine, Diadumenijan je navodno otišao kod Parćani|parćanskog kralja da traži pomoć. Ta misija nije uspela i Diadumenijan je bio ubijen. Kako beleže inače nepouzdane Carske povesti, Diadumenijan je za života savetovao cara da bude oštar prema potencijalnim protivnicima. Kada je bio ubijen, njegova glava je odneta Elegabalu kao trofej.
Zeugma (grad)

**Zeugma** () je bio drevni grad u antičkoj Komageni čije se ruševine nalaze u današnjoj turskoj provinciji Gaziantep (koordinate ). Smatra se jednim od četiri najvažnija naselja drevne Komagene. Ime je dobio po pontonskom mostu (*[[zeugma]]*) preko rijeke Eufrat.

Osnovao ga je oko godine 300. pne. Seleuk I Nikator pod historijim još uvijek nepoznatim imenom. Sa vremenom je postalo važno trgovačko središte na Putu svile. Pod seleukidskom vlašću je ostao sve do 64. pne. kada su ga osvojili Rimljani i dali mu ime Zeugma. Godine 256. ga je napao i razorio sasanidski kralj Šapur I. Poslije toga je obnovljen, ali nikada nije vratio nekadašnji sjaj. Bio je pod bizantskom vlašću sve dok ga nisu uništili Arapi. U 10. i 11. vijeku je bio jedna od rezidencija abasidskih kalifa, ali je opet napušten.

## Vanjske veze

* "Zeugma, A Roman Town in Anatolia" , a short documentary video
* Zeugmaweb.com 
* Pictures of the Zeugma site
* Zeugma  at Livius.org, article and photos
* BBC: The Secret Treasures of Zeugma
* UWA Classics and Ancient History Research: Zeugma on the Euphrates 
* Gaziantep Archaeology Museum
Dobitnici Porina 1995.

**[[Porin (nagrada)|Porin]]** je najuglednija diskografska nagrada u Republici Hrvatskoj. Ustanovljen je 1993. godine od Hrvatske diskografske udruge, Hrvatske glazbene unije, Hrvatskog društva skladatelja i Hrvatske radio televizije, a redovito se godišnje dodjeljuje od 1994. godine.

## Popis dobitnika
Dobitnici diskografske nagrade Porin u 1995. godini. Porin je dodijeljen u 38 kategorija, a nagradu za životno djelo dobio je Kvartet 4M, Miljenko Prohaska.

## Vanjske veze
* Dobitnici 1995.  - Službene stranice Hrvatske diskografske nagrade
Čeljustouste

**Čeljustouste** (lat. Gnathostomata) su nadrazred unutar potkoljena kralježnjaka.

Kod njih su se prvi i drugi *[[Arcus brachiales]]* razvili u čeljust. 

## Sistematika
Klasična sistematika dijeli čeljustouste u dva dijela, ribe (Pisces) i kopnene kralježnjake (Tetrapoda). Kako su se kralježnjaci razvili od riba, danas ih se ne prihvaća kao prirodnu zatvorenu skupinu.

Točne odnose razvoja unutar čeljustoustih prikazuje slijedeći kladogram: 

 Čeljustousti (Gnathostomata)
 |--† Placodermi
 |--N. N.
    |--hrskavičnjače (Chondrichthyes)
    |--Teleostomi
       |--† Acanthodii
       |--koštunjače (Osteichthyes) (uključujući kopnene kralježnjake)
          |--Zrakoperke (Actinopterygii)
          |--Sarcopterygii (uključujući kopnene kralježnjaka)
             |--Coelacanthimorpha
             |--Choanata
                |--dvodihalice (Dipnoi)
                |--kopneni kralježnjaci (Tetrapoda)

## Drugi projekti